Materiál na rokovanie
Miestneho zastupiteľstva
Dňa  12.6.2012

                                         

                                                    N   á   v   r   h

Všeobecne záväzného nariadenia o miestnych daniach na území mestskej časti Bratislava – Nové Mesto, ktorým sa mení a dopĺňa Všeobecné záväzné nariadenie mestskej  časti  Bratislava  –  Nové Mesto č.  5/2004  zo dňa 14.12.2004  v znení VZN MČ 
B-NM č. 5/2005 zo dňa 13.12.2005, VZN MČ B-NM č. 2/2007 zo dňa 10.4.2007, VZN MČ
B-NM č. 3/2007  zo dňa 11.12.2007, VZN MČ B-NM č. 22/2008  zo dňa  16.12.2008, VZN
MČ B-NM  č.  3/2009  zo dňa 22.4.2009  a  VZN MČ B-NM  č. 3/2011 zo dňa  13.12.2011 
na území  mestskej časti  Bratislava – Nové Mesto

Predkladá :						Materiál obsahuje : 
–––––––––-                                                               ––––––––––––––––-
Ing.  Ľudovít Kollárik				1. Návrh uznesenia
prednosta MÚ BNM					2. Dôvodovú správu
							3. Text VZN
                                                                                  4. Prílohu

Spracovateľ :						Stanovisko právnej skupiny :
–––––––––––                                                             ––––––––––––––––––––––––-
RNDr. Jana Ondrová				- súhlasné
poverená ved. hosp. a fin. odd.

Na rokovanie prizvať :
–––––––––––––––––––                                                                                                               
RNDr. Janu Ondrovú       

                                  

                                                           Jún 2012

                                                     
              
Návrh  uznesenia

Miestne zastupiteľstvo

s ch v a ľ u j e

Všeobecne záväzné nariadenie o miestnych daniach na území mestskej časti Bratislava – Nové Mesto, ktorým sa mení a dopĺňa Všeobecné záväzné nariadenie mestskej časti  Bratislava – Nové Mesto  č. 5/2004  zo dňa  14.12.2004  v znení VZN  MČB-NM č. 5/2005 zo dňa 13.12.2005, VZN MČ B-NM č. 2/2007 zo dňa 10.4.2007,VZN MČB-NM č. 3/2007 zo dňa  11.12.2007,  VZN MČ B-NM   č. 22/2008  zo dňa  16.12.2008  a  VZN  MČ B-NM 
č. 3/2009 zo dňa 22.4.2009 a VZN MČ B-NM č. 3/2011 zo dňa 13.12.2011  

-	bez pripomienok

-	s pripomienkami

D ô v o d o v á   s p r á v a

NÁVRH  VŠEOBECNE ZÁVÄZNÉHO NARIADENIA mestskej časti Bratislava-Nové Mesto o miestnych daniach na území mestskej časti Bratislava – Nové Mesto,  ktorým sa mení a dopĺňa VŠEOBECNE  ZÁVÄZNÉ NARIADENIE  mestskej časti Bratislava-Nové Mesto  č. 5/2004 zo dňa 14.12.2004 v znení VZN mestskej časti Bratislava-Nové Mesto č.5/2005 zo dňa 13.12.2005, VZN mestskej časti Bratislava-Nové Mesto č.2/2007 zo dňa 10.04.2007, VZN mestskej časti Bratislava-Nové Mesto č.3/2007 zo dňa 11.12.2007, VZN mestskej časti Bratislava-Nové Mesto č.22/2008 zo dňa 16.12.2008, VZN mestskej časti Bratislava-Nové Mesto č.3/2009 zo dňa 22.04.2009, VZN mestskej časti Bratislava-Nové Mesto č.3/2011 zo dňa 13.12.2011  vyplynul z dôvodu, že správca miestnych daní pri priebežnom hodnotení prínosu jednotlivých miestnych daní do rozpočtu MČ Bratislava –Nové Mesto hodnotí sadzby jednotlivých daní v súčinnosti s cieľom efektívne skĺbiť sadzby s inými zámermi MČ, ktoré si MČ stanovila ako svoje priority v jednotlivých oblastiach, ktoré sa okrem iného týkajú aj miestnych daní. V prípade dane za psa je snaha MČ docieliť, aby majitelia psov postupne zaregistrovali, že MČ vyvíja aktivity v prospech týchto „psíčkarov“,  je snahou docieliť u psíčkarov zvýšenie záujmu nielen o sterilizáciu, aby sa nezvyšoval počet nechcených psov na ulici, ale i dosiahnutie vyššej úrovne chovateľstva najmä výcvikom psov, čo v konečnom dôsledku môže prispieť k zvýšeniu bezpečnosti občanov pri pohybe psov na verejných priestranstvách. Rešpekt cvičeného psa pred jeho majiteľom môže zabrániť útokom psov na okoloidúcich, a tým predísť poškodeniu zdravia, alebo i horším následkom. Dnes sa totiž bežne chovajú aj plemená, ktoré môžu byť nebezpečné a bežne sa zaznamenávajú útoky s ublížením na zdraví, preto motivácia majiteľov k odbornému cvičeniu psov znížením sadzby dane v konečnom dôsledku môže priniesť efekt v znížení útokov psov.
Úľavu na dani bude mať pes, ktorý absolvuje tzv. všestrannú skúšku, teda skúšku podľa národného aj medzinárodného skúšobného poriadku. Spomínané skúšky uskutočňuje kynologický klub, ktorý má na to oprávnenie. Pre skúšku sú dané kritériá, vek psa najmenej 12 mesiacov a náplň skúšky je na stopu, poslušnosť a obranu. Od roku 2000 sa zúčastnilo na týchto skúškach maximálne 50 psov (z celej Bratislavy aj z ČR). Skúšky sa môže zúčastniť maximálne 10 psov, je náročná, takže ju absolvuje cca 5 psov. Pri absolvovaných skúškach navrhujeme výšku dane 10,- €, teda 80 % úľavu na dani. Znamenalo by to pokles dane rádovo o 2 000,- €.
NÁVRH VŠEOBECNE ZÁVÄZNÉHO NARIADENIA bol prerokovaný v komisiách Miestneho zastupiteľstva a v Miestnej rade dňa 22.5.2012. Miestna rada odporúča Miestnemu zastupiteľstvu návrh schváliť.

 

NÁVRH  
VŠEOBECNE ZÁVÄZNÉHO NARIADENIA
 mestskej časti Bratislava-Nové Mesto 
 č. .....  /2012
 zo dňa   .......... 2012
ktorým sa mení a dopĺňa
VŠEOBECNE  ZÁVÄZNÉ NARIADENIE  mestskej časti Bratislava-Nové Mesto 
  č. 5/2004 zo dňa 14.12.2004
 o miestnych daniach na území mestskej časti Bratislava-Nové Mesto
v znení
Všeobecne záväzného nariadenia mestskej časti Bratislava-Nové Mesto č.5/2005 zo dňa 13.12.2005,
Všeobecne záväzného nariadenia mestskej časti Bratislava-Nové Mesto č.2/2007 zo dňa 10.04.2007,
Všeobecne záväzného nariadenia mestskej časti Bratislava-Nové Mesto č.3/2007 zo dňa 11.12.2007,
Všeobecne záväzného nariadenia mestskej časti Bratislava-Nové Mesto č.22/2008 zo dňa 16.12.2008,
Všeobecne záväzného nariadenia mestskej časti Bratislava-Nové Mesto č.3/2009 zo dňa 22.04.2009,   
Všeobecne záväzného nariadenia mestskej časti Bratislava-Nové Mesto č.3/2011 zo dňa 13.12.2011.

Miestne zastupiteľstvo mestskej časti Bratislava - Nové Mesto podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov,  zákona Slovenskej národnej rady č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon č. 582/2004 Z.z.“), zákona Slovenskej národnej rady č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov (ďalej len „zákon č. 563/2009 Z.z.“) a v súlade s čl. 18 ods. 4  Štatútu hlavného mesta Slovenskej republiky Bratislavy (ďalej len „Štatút“) sa uznieslo na tomto všeobecne záväznom nariadení:   

Čl. I

Všeobecne záväzné nariadenie mestskej časti Bratislava-Nové Mesto č. 5/2004 o miestnych daniach na území mestskej časti Bratislava-Nové Mesto zo dňa 14.12.2004 v znení Všeobecne záväzného nariadenia mestskej časti Bratislava-Nové Mesto č.5/2005 zo dňa 13.12.2005, Všeobecne záväzného nariadenia mestskej časti Bratislava-Nové Mesto č.2/2007 zo dňa 10.04.2007, Všeobecne záväzného nariadenia mestskej časti Bratislava-Nové Mesto č.3/2007 zo dňa 11.12.2007, Všeobecne záväzného nariadenia mestskej časti Bratislava-Nové Mesto č.22/2008 zo dňa 16.12.2008, Všeobecne záväzného nariadenia mestskej časti Bratislava-Nové Mesto č.3/2009 zo dňa 22.04.2009, Všeobecne záväzného nariadenia mestskej časti Bratislava-Nové Mesto č.3/2011 zo dňa 13.12.2011,  sa mení a dopĺňa takto:

1. V § 2 ods. /5/ sa  dopĺňa bod 6  takto:

6. 10,- € za psa, ktorý absolvoval tzv. všestrannú skúšku podľa národného aj medzinárodného skúšobného poriadku.

 

Čl. II.

1. Zmeny a doplnky tohto všeobecne záväzného nariadenia možno urobiť iba všeobecne záväzným nariadením.

2. Všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa.........2012  uznesením č.......

3. Starosta mestskej časti Bratislava-Nové Mesto sa splnomocňuje vydať všeobecne záväzné nariadenie v úplnom znení.

4. Účinnosť nadobúda dňom  1.1.2013

                   

                                                                                 Mgr. Rudolf Kusý 
                                                                                  starosta 

Bratislava  12.6.2012